stanford-oval/wikipedia huggingface dataset:
מי חטאת
הערות שוליים

↑  ספר טהרה, הלכות פרה אדומה, פרק ו'
↑  ספר טהרה, הלכות פרה אדומה, פרק ו', הלכות ט'–ט"ז.  אך נהר שמעורב במי גשמים פסול למילוי מי חטאת.
↑  אפילו למלאות עוד כלי אחר כדי לקדש אותו זה פוסל את המים שבכלי הראשון
↑  ספר טהרה, הלכות פרה אדומה, פרק ח', הלכה ב'
↑  ספר טהרה, הלכות פרה אדומה, פרק י', הלכות א'–ה'
↑  ספר טהרה, הלכות פרה אדומה, פרק ז', הלכה ב'
↑  ספר טהרה, הלכות פרה אדומה, פרק ט', הלכה ט'
↑  בניגוד ללספג או לנגב כיוון שצריך לטבול את האזוב בתוך מי החטאת (ספר טהרה, הלכות פרה אדומה, פרק י', הלכה י')
↑  כאשר זה המינימום כלומר ניתן גם לחכות יותר משלושה ימים אבל לא פחות משלושה, וגם בין ההזאה שביום השלישי לשביעי זה מינמום וניתן לדחותה עוד ספר טהרה, הלכות פרה אדומה, פרק י"א, הלכה ב'
↑  ספר טהרה, הלכות פרה אדומה, פרק י', הלכות ו'–ז'
↑  ספר טהרה, הלכות פרה אדומה, פרק י"ג
↑  כלים שאינם ראויים להיטמא מדרס מטמאים רק במגע ולא במשא
↑  לכן אסרו על אדם שמקדש מי חטאת ללבוש נעליים לרגליו שמא יפול עליהם מים (וכל המשקין הם טמאים לעניין חטאת) ואז הם יטמאו את הסנדל והיא תטמא את האדם כמו שכתוב במשנה "הרי הוא אומר, מטמאיך לא טמאוני (המים אם היו נוגעים בי לא היו מטמאים) ואתה טמאתני (הסנדל  שהוא כלי וטימא את האדם)" (מסכת פרה, פרק ח', משנה ב')
↑  ספר טהרה, הלכות פרה אדומה, פרק י"ג, הלכה י"ב
↑  ספר טהרה, הלכות פרה אדומה, פרק י"ד, הלכות א'–ד'
↑  מי החטאת במקרה זה נחשבים אב הטומאה
↑  אך אם אין בהם מספיק כדי להזות אז הם מטמאים רק במגע ולא במשא ואדם שנוגע בהם לא מטמא בגדים בשעת מגעו
↑  ספר טהרה, הלכות פרה אדומה, פרק ט"ו, הלכה א'
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
מפגש לוהט

| --- | --- |

 בימוי:  וולטר היל 
 תסריט:  וולטר היל, טרוי קנדי מרטין, הארי קליינר 
 שחקנים ראשיים:  ארנולד שוורצנגר ג'יימס בלושי 
 מוזיקה:  ג'יימס הורנר 
 צילום:  מתיו פ' לאונטי 
 מדינה:  ארצות הברית ארצות הברית
 חברת הפקה:  סרטי טריסטאר, Carolco Pictures 
 חברה מפיצה:  InterCom, נטפליקס 
 שיטת הפצה:  וידאו על פי דרישה 
 הקרנת בכורה:  6 באוקטובר 1988 
 משך הקרנה:  103 דק' 
 שפת הסרט:  אנגלית, רוסית 
 סוגה:  סרט באדי קאפ, סרט פעולה 
 הכנסות באתר מוג'ו:   redheat
 דף הסרט ב־IMDb
 
מפגש לוהט (באנגלית: Red Heat) הוא מותחן פעולה אמריקאי עם אלמנטים מקומדיה משנת 1988 בבימויו של וולטר היל ובכיכובם של ארנולד שוורצנגר וג'יימס בלושי. הסרט מתקיים באופן אופייני לסוף שנות השמונים, הקשור להתחממות היחסים בין ברית המועצות לארצות הברית.
תקציר העלילה

ארנולד שוורצנגר הוא בלש רוסי, פדנטי וממושמע, היוצא לשיקגו כדי להביא למשפט את גדול סוחרי הסמים במזרח. שותפו האמריקאי לתהליך ההסגרה הוא שוטר פורע חוק. כשהנאשם בורח נדרשים השניים להתגבר על פערי תרבותי והתנהגות ולשתף פעולה באחד מאחרוני הסרטים מעידן המלחמה הבינגושית.
הערות שוליים

↑  https://www.rogerebert.com/reviews/red-heat-1988
ערך זה הוא קצרמרבנושא סרטים. אתם מוזמנים לתרום לוויקיפדיה ו.
מפלת בית אשר (סרט)

| --- | --- |

 מבוסס על:  סיפור קצר בשם זה מאת אדגר אלן פו
 בימוי:  רוג'ר קורמן
 הופק בידי:  רוג'ר קורמן, ג'יימס ה. ניקולסון, סמואל ז. ארקוף 
 תסריט:  ריצ'רד מת'סון 
 שחקנים ראשיים:  וינסנט פרייס מרק דיימון מירנה פאהי 
 מוזיקה:  לס באקסטר 
 צילום:  פלויד קרוסבי 
 מדינה:  ארצות הברית ארצות הברית
 חברת הפקה:  American International Pictures 
 חברה מפיצה:  American International Pictures 
 שיטת הפצה:  וידאו על פי דרישה 
 הקרנת בכורה:  22 ביוני 1960
 משך הקרנה:  79 דק'
 שפת הסרט:  אנגלית
 סוגה:  אימה
 תקציב:  $300,000
 הכנסות:  $1,450,000
 דף הסרט ב־IMDb
 
מירנה פאהי בתפקיד מדלן אשר
מפלת בית אשר (באנגלית: The Fall of The House of Usher) הוא סרט אימה משנת 1960 בבימויו של רוג'ר קורמן, על-פי סיפור קצר מאת אדגר אלן פו. הסרט מציג הקבלה בין התמוטטותו הפיזית של בית האחוזה של שושלת אשר, ובין הכחדת משפחת אשר בעקבות מחלה מסתורית שהכתה בבני המשפחה, על רקע אהבתם של פיליפ וינטרופ ומדלן אשר. את התסריט כתב ריצ'רד מת'סון, ואת המוזיקה הלחין לקס בקסטר. את הדיוקנאות המופיעים בסרט, צייר בארט שיינברג.
הבית

בית משפחת אשר שוכן בניו אינגלנד, ארצות הברית, בלב ביצה קודרת עם צמחייה מתה, שהייתה בעבר אגם שוקק חיים, אך זיהום מסתורי פגע במים ובקרקע. במקום מתגוררים שני בני אשר האחרונים: רודריק, גבר קשיש, ואחותו הצעירה מדלן. במרתף הבית יש חדר קבורה שבו נמצאים ארונותיהם של בני אשר המתים: הוריהם של רודריק ומדלן, סבם וסבתם, סבא-רבא וסבתא רבתא שלהם. בחדר אחר, תלויים דיוקנאות של בני אשר שהפכו לפושעים בהשפעת המחלה שזיהמה את דמם והטריפה את דעתם. מתחת לבית יש מבוך תת-קרקעי של מעברים, גרמי מדרגות ודלתות סתרים. בקיר החיצוני הולך ונבעה סדק שעתיד להביא להתמוטטות הבית, וכתוצאה מכך הבית רועד, דלתות נטרקות, חפצים זזים, ונגרמות תאונות: גחלים ניתזות מן האח, מעקה של גרם מדרגות נשבר, נברשת נופלת מן התקרה.
ליהוק

וינסנט פרייס - רודריק אשר
מארק דיימון - פיליפ וינטרופ
מירנה פאהי - מדלן אשר
הארי אלרב - בריסטול
לקריאה נוספת

הדפסה מחודשת באנגלית של סיפור המקור מאת פו.
סקירת המהדורה העברית של הספר "מצב ביש וסיפורי אימה אחרים" מאת פו, שבו נכלל הסיפור המקורי, בשם "נפילת בית אשר".
מלקולם ברוגדון

| --- | --- |

ברוגדון עם הפייסרס בשנת 2022
 לידה:  11 בדצמבר 1992 (בן 31) אטלנטה שבג'ורג'יה, ארצות הברית
 עמדה:  קלע
 גובה:  1.93 מטר
 מספר:  11
 מכללה:  אוניברסיטת וירג'יניה
 דראפט:  בחירה מספר 36, 2016 מילווקי באקס
 קבוצות כשחקן
 2016–2019   2019–2022   2022–2023   2023–2024  2024-:  מילווקי באקס   אינדיאנה פייסרס   בוסטון סלטיקס   פורטלנד טרייל בלייזרס   וושינגטון וויזארדס
 הישגים כשחקן
 זכייה בפרס רוקי השנה (2017‏)   חמישיית הרוקיז של העונה (2017‏)   זכייה בפרס האזרחות (2020) השחקן השישי של העונה (2023)
מלקולם מוזס אדמס ברוגדון (באנגלית: Malcolm Moses Adams Brogdon; נולד ב-11 בדצמבר 1992) הוא כדורסלן אמריקאי, המשחק בעמדת הרכז בקבוצת וושינגטון ויזארדס מליגת ה-NBA.
קריירת מכללות

ברוגדון נולד באטלנטה שבג'ורג'יה, בנם של ג'ן ומיטשל ולו שני אחים גדולים. בשנת 2011 החל ללמוד ולשחק כדורסל באוניברסיטת וירג'יניה. לקראת תום שנתו הראשונה שבר את רגלו ונאלץ להחמיץ את ארבעה המשחקים האחרונים של העונה ואת כל עונת 2012/2013.
בעונת 2013/2014 הוביל את הקבוצה עם ממוצע של 12.7 נקודות ו-5.4 ריבאונדים בממוצע למשחק. הוא נבחר לחמישיית העונה בליגת ה-ACC על ידי מאמני הליגה ולחמישייה השנייה על ידי התאחדות עיתונאי הספורט. בעונת 2014/2015 סיים עם ממוצע של 14 נקודות ו-3.9 ריבאונדים למשחק, הוא נבחר לחמישיית העונה ב-ACC ולשחקן ההגנה של העונה ב-ACC, כמו כן נבחר לחמישיית העונה השנייה בכל ליגת המכללות והיה אחד הפיינליסטים לפרס ג'ון אר. וודן.
בעונת 2015/2016 השיג ממוצע של 18.4 נקודות ו-4.2 ריבאונדים למשחק. הוא נבחר לחמישיית העונה במכללות ולשחקן ההגנה של העונה על ידי ארגון מאמני המכללות. הוא נבחר לשחקן העונה ולשחקן ההגנה של העונה ב-ACC והיה בכך הכדורסלן הראשון שזוכה בשני הפרסים בעונה אחת. הוא היה בין הפיינליסטים לזכייה בפרס נייסמית', בפרס ג'ון אר. וודן ובפרס ג'רי ווסט.
קריירה מקצועית > מילווקי באקס

ברוגדון נבחר במקום ה-36 של דראפט ה-NBA ‏2016 על ידי מילווקי באקס. בסיום עונתו הראשונה נבחר לחמישיית הרוקיז של העונה וזכה בפרס רוקי השנה ב-NBA, לאחר שרשם ממוצעים של 10.2 נקודות ו-4.2 אסיסטים למשחק. הוא הזוכה שנבחר הכי נמוך בדראפט מאז עונת 1957/1958, אז נבחר וודי סולדסברי שנבחר בדראפט במקום ה-60.
בעונת 2018/2019 קבע הישג סטטיסטי מיוחד ונכנס למועדון ה-50-40-90.
קריירה מקצועית > אינדיאנה פייסרס

ביולי 2019 סיכם ברוגדון על חוזה באינדיאנה פייסרס, והועבר אליה במסגרת עסקת "החתמה והעברה" (sign and trade).
קריירה מקצועית > בוסטון סלטיקס

ביולי 2022 הועבר ברוגדון בטרייד לבוסטון סלטיקס.
קריירה מקצועית > פורטלנד טרייל בלייזרס

באוקטובר 23 עבר בטרייד לפורטלנד טרייל בלייזרס
קריירה מקצועית > וושינטון וויזארדס

ביוני 24 הועבר בטרייד ביחד עם 2 בחירות סיבוב ראשון ועוד 2 בחירות סיבוב 2 לוושינגטון ויזארדס תמורת דני אבדיה.
נבחרת ארצות הברית

ביולי 2015 היה חבר בנבחרת ארצות הברית בכדורסל שזכתה במדליית ארד במשחקים הפאן-אמריקאיים.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | מילווקי | 75 | 28 | 26.4 | 0.457 | 0.404 | 0.865 | 2.8 | 4.2 | 1.1 | 0.2 | 10.2 |
| 2017/2018 | מילווקי | 48 | 20 | 29.9 | 0.485 | 0.385 | 0.882 | 3.3 | 3.2 | 0.9 | 0.3 | 13.0 |
| 2018/2019 | מילווקי | 64 | 64 | 28.6 | 0.505 | 0.426 | .928 | 4.5 | 3.2 | 0.7 | 0.2 | 15.6 |
| 2019/2020 | אינדיאנה | 54 | 54 | 30.9 | 0.438 | 0.326 | 0.892 | 4.9 | 7.1 | 0.6 | 0.2 | 16.5 |
| 2020/2021 | אינדיאנה | 56 | 56 | 34.5 | 0.453 | 0.388 | 0.864 | 5.3 | 5.9 | 0.9 | 0.3 | 21.2 |
| 2021/2022 | אינדיאנה | 36 | 36 | 33.5 | 0.448 | 0.312 | 0.856 | 5.1 | 5.9 | 0.8 | 0.4 | 19.1 |
| 2022/2023 | בוסטון | 67 | 0 | 26.0 | 0.484 | 0.444 | 0.870 | 4.2 | 3.7 | 0.7 | 0.3 | 14.9 |
| קריירה |  | 400 | 258 | 29.5 | 0.467 | 0.388 | 0.879 | 4.2 | 4.6 | 0.8 | 0.2 | 15.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | מילווקי | 6 | 6 | 30.5 | 0.400 | 0.476 | 0.000 | 4.3 | 3.5 | 0.5 | 0.3 | 9.0 |
| 2017/2018 | מילווקי | 7 | 5 | 26.6 | 0.436 | 0.263 | 0.800 | 3.4 | 2.4 | 0.1 | 0.0 | 8.7 |
| 2018/2019 | מילווקי | 7 | 2 | 28.3 | 0.449 | 0.378 | 0.636 | 4.9 | 3.4 | 0.7 | 0.1 | 13.0 |
| 2019/2020 | אינדיאנה | 4 | 4 | 40.0 | 0.400 | 0.375 | 0.893 | 4.3 | 10.0 | 1.0 | 0.0 | 21.5 |
| 2022/2023 | בוסטון | 19 | 0 | 24.9 | 0.418 | 0.379 | 0.829 | 3.5 | 2.9 | 0.2 | 0.3 | 11.9 |
| קריירה |  | 43 | 17 | 27.9 | 0.421 | 0.378 | 0.821 | 3.9 | 3.7 | 0.4 | 0.2 | 12.0 |
הערות שוליים

↑  אינדיאנה מצרפת את ברוגדון, באתר הקבוצה, 6 ביולי 2019
↑  Celtics reportedly acquire Malcolm Brogdon from Pacers, www.nba.com (באנגלית)
↑   https://www.nba.com/news/wizards-blazers-trade-avdija-brogdon
מפגש בברלין

| --- | --- |

עטיפת הספר
 מידע כללי
 מאת:  מישקה בן דוד
 סוגה:  מתח
 הוצאה
 הוצאה:  הוצאת "מעריב"
 תאריך הוצאה:  2006
 מספר עמודים:  409
 קישורים חיצוניים
 הספרייה הלאומית:  002567813
מפגש בברלין הוא ספר מתח מאת מישקה בן דוד, שיצא לאור בהוצאת מעריב בשנת 2006. בן דוד שירת ב"מוסד" בתפקידי שטח, מודיעין ופיקוד. הגיע לדרגה גבוהה במוסד. בין היתר כיהן כראש מחלקת המודיעין של אגף המבצעים במוסד. הספר מתמקד בקונפליקט שבו נתון עובד בכיר ב"מוסד", בנם של ניצולי שואה המוצב בגרמניה.
עלילת הספר

עלילת הספר נפתחת עם הצבתו של דור ליטווין, בכיר באגף המבצעים של המוסד, בשליחות הארגון בגרמניה כאיש הקשר של הארגון עם שירות הביון הפדרלי הגרמני. ליטווין הוא בנם של ניצולי שואה, אשר בעברו שירת כלוחם ומפקד בצנחנים ושימש כלוחם ומפקד ביחידה מבצעית במוסד. על שלושה מן המבצעים בהם השתתף בעברו הוענק לו צל"ש. בעקבות מידע על קבוצת צעירים ישראלים הרוצים לבצע פיגוע טרור בברלין ולפוצץ מכונית תופת בקרבת עצרת שעורכים גורמים ניאו נאצים לציון היום בו התאבד היטלר, נדרש ליטווין בהוראת ראש המוסד לשתף פעולה עם השירות החשאי הגרמני ולהביא ללכידתם של הישראלים. הדבר מציב בפני ליטווין קונפליקט מורכב ובמהלכו הוא נאלץ להתמודד עם סוגיות כגון גרמניה שלאחר השואה ומלחמת העולם השנייה, הרצון לנקמה בעם הגרמני ומורשת השואה.
הערות שוליים

↑  נעמה לנסקי (צילומים: אי.פי, רויטרס), האיש שלנו במוסד, באתר ישראל היום, 20 באוגוסט 2010.
↑  "עם שלא יודע לכבד את גיבוריו, לא יהיו לו גיבורים", באתר הארץ, 31 ביולי 2006
↑  מישקה בן דוד, "מפגש בברלין ", הוצאת כתר, 2006, עמוד 28.
↑  מישקה בן דוד, "מפגש בברלין ", הוצאת כתר, 2006, עמוד 8.
משה חלוץ

משה חלוץ
משה חלוץ (22 ביוני 1903 - 3 באפריל 1978) היה פעיל ציוני ומוציא לאור ארץ ישראלי, בעליהם של "הוצאת משה חלוץ" ו"פרסום תוצרת הארץ".
ביוגרפיה

נולד בכפר ליד מינסק, בנם של אלתר וצפורה נודלמן. בצעירותו היה פעיל בנוער הציוני שעל יד "צעירי ציון" בבלארוס. בשנת 1917 השתתף בייסוד "החלוץ הצעיר" בבלארוס. היה חבר המפלגה צ. ס. (ציונים-סוציאליסטים). בשנת 1925 נאסר בברית המועצות באשמת פעילות ציונית וגורש לסיביר.
בשנת 1928 עלה לארץ ישראל. עבד כפועל חקלאי בפתח תקווה וכפועל במפעל נעליים.
במשך שנים רבות היה פעיל מרכזי לעידוד תוצרת הארץ וייסד את "האיגוד למען תוצרת הארץ". במסגרת פעילות זו נעצר עשרות פעמים בידי משטרת המנדט. במשך חצי שנה שהה במעצר בית, ונערכה הפגנה ברחובות תל אביב לשחרורו.
היה עורך "האנציקלופדיה לתעשייה העברית בארץ ישראל", שבהכנתה החל בשנת 1944. היה חבר פעיל ב"גדוד מגיני השפה העברית" וחבר המרכז הארצי של "ועד להשלטת הלשון העברית".
בשנות ה-40 ייסד את "הוצאת משה חלוץ", שעסקה בעיקר בהדפסת דיוקנאות של מנהיגי הציונות ואישי רוח יהודים. כמו כן עמד בראש "פרסום תוצאת הארץ".
היה נשוי לצביה לבית קוך. מת בפברואר 1978 ונקבר בבית העלמין בחולון. על קברו נכתב "הלוחם לתוצרת הארץ".
הערות שוליים

↑  אתר "Billiongraves"
| --- | --- |
בקרת זהויות :  NLI: 987007519121905171  VIAF: 308278114   WorldCat (עם VIAF): 308278114
מריה אנטוניה קוהארי דה צ'אבראג

מריה אנטוניה קוהארי דה צ'אבראג (בהונגרית: Koháry Mária Antónia; ‏ 2 ביולי 1797 - 25 בספטמבר 1862), הייתה נסיכה הונגרית, אשר ממנה הוקם הענף הקתולי של בית סקסה-קובורג-גותה, שממנו יצאו מלכי פורטוגל ומלכי בולגריה.
ביוגרפיה

מריה אנטוניה נולדה ב-2 ביולי 1797 בבודה, שהשתייכה לממלכת הבסבורג, לפרנץ יוזף קוהארי דה צ'אבראג ולמריה אנטוניה, רוזנת ולדשטיין-ורטנברג, בתם של גאורג כריסטיאן, רוזן ולדשטיין-ורטנברג והרוזנת אליזבתה אולפלדט.
ב-30 בנובמבר 1815 התחתנה מריה אנטוניה עם פרדיננד, נסיך סקסוניה-קובורג-גותה, אשר היה אחיהם של ארנסט הראשון, דוכס סקסוניה-קובורג-גותה, לאופולד הראשון, מלך בלגיה וויקטוריה, נסיכת סקסוניה-קובורג-זאלפלד - אמה של ויקטוריה, מלכת הממלכה המאוחדת, וממנו נולדו לה 4 ילדים. לאחר מות אביה בשנת 1826 ירשה מריה אנטוניה את נחלותיו בהונגריה, אוסטריה התחתית וסלובקיה, אשר הסתכמו בכ-150,000 דונמים של יערות, אחוזות, מפעלים, בתי קיץ וארמונות, ועוד. בעקבות כך הוסיף בעלה פרדיננד לשם משפחתו את השם "קוהארי", והמשפחה נחשבה עד למלחמת העולם הראשונה, כאחת משלוש המשפחות הכי עשירות בהונגריה.
ב-25 בספטמבר 1862 מתה מריה אנטוניה בווינה, והיא בת 65 שנים.
משפחתו

ב-30 בנובמבר 1815 התחתנה מריה אנטוניה עם פרדיננד, נסיך סקסוניה-קובורג-גותה, ממנו נולדו לה 4 ילדים:
פרננדו השני, מלך פורטוגל (1816–1885), התחתן עם מריה השנייה, מלכת פורטוגל.
אוגוסט, נסיך סקסוניה-קובורג-גותה (1818–1881), אביו של פרדיננד הראשון, מלך בולגריה.
ויקטוריה, נסיכת סקסוניה-קובורג-גותה 1822 – 1857), התחתנה עם הנסיך לואי, דוכס נאמור.
לאופולד, נסיך סקסוניה-קובורג-גותה (1824–1884).
מכבי חיפה (כדורגל נשים)

| --- | --- |

 מידע כללי
 תאריך ייסוד:  1998  2019 (הקמה מחדש)
 תאריך פירוק:  2003
מכבי חיפה היא קבוצת עבר בכדורגל נשים, אשר פעלה במשך חמש עונות מהקמת ליגת הנשים בארץ ב-1998 ועד פירוקה ב-2003. הייתה מהקבוצות החזקות והבולטות בשנים הראשונות של כדורגל הנשים בישראל, האלופה ומחזיקת הגביע הראשונה. בשנת 2019 חידשה את פעילות מחלקת הילדות בקבוצה מתוך כוונה לבנות ולפתח את מחלקת הנשים כולל הקמת קבוצת בוגרות כדי לחזור ולהיות המועדון המוביל בתחום.
היסטוריה > הקמת הקבוצה

קבוצת הנשים של מכבי חיפה הוקמה בינואר 1998 בעקבות החלטת נשיא המועדון, יעקב שחר, להקים קבוצת נשים במועדון. כל זאת בעקבות החלטת ההתאחדות לכדורגל לפתוח ליגת נשים, לאחר שכבר הוקמה נבחרת בהוראת אופ"א. הקבוצה התבססה על שחקניות מנבחרות בתי הספר התיכוניים בקריות ועל המאמן איסר רביץ שגם שימש כעוזר מאמן בנבחרת הנשים.
באפריל 1998 זכתה הקבוצה בגביע ההתאחדות שהיה הטורניר הראשון בכדורגל נשים שאורגן בישראל ובו השתתפו 8 קבוצות.
היסטוריה > עונות הפעילות (1998 - 2003)

בעונת 1998/1999 זכתה הקבוצה בדאבל תוך הפגנות עליונות ברורה על שאר קבוצות הליגה. היא סיימה את הליגה עם 24 ניצחונות וללא הפסדים ובהפרש שערים שעמד על 10:164. בתום העונה השתתפה וזכתה בטורניר ידידות בינלאומי ביוון.
בתקופה זו היו יותר מחצי משחקניות הסגל בקבוצה חלק מנבחרת ישראל הבוגרת ונבחרת הנערות.
בשתי העונות הבאות לא הצליחה הקבוצה לשמור על העליונות המוחלטת מעונת הבכורה. למרות זאת זכתה הקבוצה בגביע המדינה בעונת 1999/2000. את הגביע באותה שנה העניקה רעיית נשיא המדינה, ראומה ויצמן, כשבהרכב הקבוצה שיחקו איריס אברהם, פרחיה ביבי, ענבל אלופי, אנה אברמוביץ, סיון פחימה, יעל קמחי, אורלי נבעה, נעמה שירן, קרן כנפו, ליאת בירן, נתי חג`ג` וכן המחליפות מיטל דיין ושירלי אוחנה. בסוף אותה תקופה עזב המאמן איסר רביץ את המועדון.
עוד לפני פתיחת העונה מונה שחקן העבר בכדורגל גברים אברהם אבוקרט למאמן קבוצת הנשים של המועדון. בעונת 2001/2002 שוב חזרה הקבוצה לשלוט בצורה מוחלטת בליגה והשיגה את הדאבל השני בתולדותיה. בתחילת העונה הבאה השתתפה הקבוצה במשחקים במסגרת גביע אירופה והובסה בכל שלושת משחקיה.
בעונת 2002/2003, הקבוצה זכתה באליפות המחוז הצפוני תוך הפגנת עליונות מוחלטת על שאר קבוצות המחוז אך הפסידה במשחק האליפות למכבי חולון לאחר חזרה משביתה גדולה של קבוצות הנשים שמחו על אפליה ואי מתן תקציבים לפיתוח כדורגל הנשים. בגביע הצליחה הקבוצה להגיע לגמר ולסיים רק כסגנית של מכבי חולון.
היסטוריה > פירוק הקבוצה

בסוף אותה עונה, באוגוסט 2003, החליט יעקב שחר לפרק את קבוצת הנשים בטענה שההתאחדות לכדורגל וגורמים נוספים לא מתייחסים לנושא ברצינות. כשנשאל באותה תקופה האם הסיבה פיננסית ענה שהפעלת קבוצת הנשים לא עלתה לו הרבה כסף ביחס למועדון, ושתקציב הפעלת קבוצת הנשים היה בערך כמו "תקציב הקייטרינג של המועדון בחודש אחד" כלשונו.
היסטוריה > הקמה מחדש של קבוצת נערות

בשנת 2019 הצהיר המועדון על הקמת מחלקת ילדות מגילאי 7 עד 14 בהובלת שחקנית העבר דוברת ואן-אוורקרק. בהכרזה על הפתיחה המחודשת נאמר כי המועדון מעוניין לבנות את מחלקת הנשים מלמטה תוך יצירת בסיס פירמידה רחב ועד להקמת מחלקת בוגרות מתוך כוונה לשוב ולהיות המועדון המוביל של כדורגל הנשים בארץ.
תארים

אליפויות : 2
1998/1999, 2001/2002
גביעים : 3
1998/1999, 1999/2000, 2001/2002
ראו גם

כדורגל נשים בישראל
מכבי חיפה (כדורגל)
הערות שוליים

↑  קבוצת הנשים - מכבי חיפה
↑  נשים: חולון השלימה דאבל, באתר וואלה, 27 במאי 2003
↑  מכבי חיפה הודיעה סופית על פרוק קבוצת הנשים ארכיון חדשות היסטורי של כדורגל נשים
↑  אחת על אחת - פרק 4: אשרת עיני עם איריס אנטמן דקות 7–10 בפודקאסט
↑  כדורגל נשים במכבי חיפה. האתר הרשמי, מכבי חיפה, 02/10/2019.
מלחמת רוסיה–פולין (1632–1634)

מלחמת רוסיה–פולין (בפולנית: Wojna polsko-rosyjska), הידועה גם כמלחמת סמולנסק (ברוסית: Смоленская война) הייתה מלחמה בין רוסיה הצארית והאיחוד הפולני-ליטאי להשבת השטחים שמסביב לעיר סמולנסק אשר נלקחו מרוסיה במסגרת מלחמת רוסיה–פולין של 1605–1618.
רקע

מלחמת סמולנסק הוצתה עקב הדרישה הרוסית להשבת העיר סמולנסק לעבר שטחה. בזמן תקופת הצרות סמולנסק נכבשה בידי האיחוד הפולני-ליטאי אשר פעל לספח את כל רוסיה הצארית. האיחוד הפולני-ליטאי נחלש בנקודה זאת עקב איבוד שטחים בצפון בחופי הים הבלטי לידי האימפריה השוודית.
מלחמה

בסוף ספטמבר 1632 רוסיה, תחת מיכאל הראשון, צאר רוסיה, לבית רומנוב, הכריזה מלחמה על האיחוד הפולני-ליטאי ופלשה אל עבר הגבול המזרחי. בתחילת נובמבר הטילו הרוסים מצור על העיר סמולנסק.
הרוסים דאז הוציאו לפועל פעולה נרחבת נגד כלל החלק הצפוני של האיחוד הפולני-ליטאי. בסיום חורף 1633, הפולנים-ליטאים יצאו במתקפת נגד בדרום החזית לתוך שטח רוסיה. העיר סמולנסק לא נכנעה כל זמן זה לכוחות הרוסית. באוקטובר 1633 הפולנים-ליטאים ביצעו איגוף שהכריחה את הרוסים לסגת מן העיר. בנקודה זאת החלה התקדמות פולנית ואף פלישה מינורית לתוך רוסיה עצמה.
מורשת

החלפת שטחים בוצעה לאחר הסדר במאי 1634. לפי גבול חדש זה האיחוד הפולני-ליטאי סיפח שטחים בצפון החזית ורוסיה סיפחה שטחים בדרום החזית. אי המוכנות של הצבא הרוסי למאבק, והעובדה שהמאבק הוצת רק מהדחף להשיב את העיר סמולנסק, הביא לבסוף להשארתה בידיים פולניות.
בשובם למוסקבה הואשמו שיין ואיזמאילוב (המפקדים הרוסים במלחמה) בבגידה והוצאו להורג. על פי תנאי אמנת פוליאנובקה של (מאי 1634) קיבלו הפולנים פיצוי של עשרים אלף רובל. ההזדמנות הבאה של רוסיה להשיב את סמולנסק תגיע רק עשרים שנה מאוחר יותר, כאשר זאת תנצל סכסוך פנימי בין הפולנים-ליטאים והקוזאקים ויביאו למלחמת רוסיה–פולין (1654–1667).
מריה אפרוסינינה

| --- | --- |

מריה אפרוסינינה ב-2022
 לידה:  25 במאי 1979 (בת 45) קרץ', ברה"מ 
 שם לידה:  Марія Олександрівна Єфросініна 
 מדינה:  אוקראינה 
 השכלה:  המכון לפילולוגיה ע"ש טאראס שבצ'נקו באוניברסיטת קייב (2001) 
 פרסים והוקרה:  מסדר ההצטיינות האוקראיני, דרגה 3 
 efrosinina.com
 
מריה אפרוסינינה (אוקראינית: Марія Єфросиніна, נולדה ב-25 במאי 1979) היא מנחת טלוויזיה אוקראינית.
קורות חייה

אפרוסינינה נולדה בחצי האי קרים, היא למדה במחלקה לשפות זרות של אוניברסיטת קייב והוסמכה כמתורגמנית של אנגלית וספרדית.
בגיל תשע עשרה החלה להופיע בערוץ הראשון האוקראיני בתוכנית "Happy Bell" ועל הופעתה הייתה מועמדת לפרס בטקס פרסי הטלוויזיה האוקראיני.
ב-2004 זכתה בפרס "מנחת הטלוויזיה הטובה של השנה".
ב-2005 הנחתה את תחרות האירוויזיון 2005 שנערכה בקייב בפעם הראשונה.
ב-2009 החלה להנחות את הגרסה האוקראינית של תוכנית הריאליטי "מפעל הכוכבים", ב-2010 דורגה במקום ה-77 ברשימת הנשים המשפיעות ביותר באוקראינה על פי מגזין "Focus" המקומי, באותה שנה גם הנחתה את טקס ההגרלה של יורו 2012 שנערך בארמון התרבות והמדע שבפולין.
היא נשואה לטימור חרומייב ולהם בת ובן, אחותה יליזבטה נשואה לבנו של נשיא אוקראינה לשעבר ויקטור יושצ'נקו.
פלילים

ב-15 בספטמבר 2023 פורסם שבית המשפט בסמאני במוסקבה נתן פסק דין שלא בפניו למריה אפרוסינינה, היא קיבלה 7 שנות מאסר על פייקים לגבי הצבא הרוסי.
הערות שוליים

↑  https://file.liga.net/persons/masha-efrosinina
↑  https://govoritmoskva.ru/news/379798/
ערך זה הוא קצרמרבנושא אישים. אתם מוזמנים לתרום לוויקיפדיה ו.
מיכה

ערך זה עוסק באחד מנביאי תרי עשר. אם התכוונתם למשמעות אחרת, ראו .
| --- | --- |

מיכה הנביא נושא נבואה בפני קהל. יצירתו של גוסטב דורה
 עיסוק:  נביא 
 
מִיכָה הַמֹּרַשְׁתִּי הוא דמות מקראית. לפי המתואר בתנ"ך, הוא היה נביא שפעל בממלכת יהודה ובממלכת ישראל באמצע תקופת בית ראשון. הוא ניבא בימי יותם, אחז וחזקיהו מלכי יהודה, והיה עד לרעידת האדמה שהתרחשה בתקופת מלכותו של עוזיהו מלך יהודה (מיכה א, ג-ד), ב-750 לפני הספירה בקירוב. ספרו, בן שבעת הפרקים, הוא השישי בקובץ התרי עשר, וממוקם בין ספר יונה לספר נחום. בין נבואותיו יש נבואות פורענות וגם נבואות נחמה, אולם בעיקר הוא מתבלט בדברי התוכחה שלו אל ראשי העם ומושליו. מיכה היה אחד מ"ארבעה נביאים שנתנבאו באותו הפרק" - כפי שאמרו חז"ל, כלומר שפעלו באותה תקופה - הושע, ישעיהו, עמוס ומיכה (ומיכה כנראה היה הצעיר מביניהם). אף על פי שאירועים היסטוריים (דוגמת מסעות צבא אשור בארץ ישראל) לא נזכרים במפורש בספרו, ניכרת בבירור השפעתם על נבואותיו, וגם מסגרת התקופה משתלבת היטב עם ספרו. מוכרת במיוחד נבואתו "...וְכִתְּתוּ חַרְבֹתֵיהֶם לְאִתִּים, וַחֲנִיתֹתֵיהֶם לְמַזְמֵרוֹת--לֹא-יִשְׂאוּ גּוֹי אֶל-גּוֹי חֶרֶב, וְלֹא-יִלְמְדוּן עוֹד מִלְחָמָה" (מיכה ד', ג').
פרטים אישיים

הכתוב לא מוסר פרטים אישיים רבים על מיכה. נכתב כי היה "מֹּרַשְׁתִּי" כשהכוונה, כך נראה, לבן העיר מוֹרֶשֶׁת גַּת או מָרֵשָׁה. מבין השורות אפשר להסיק עוד פרטים אחדים אודות מיכה: משלושה נימוקים אפשר להסיק שהיה בן המעמד הנמוך: ראשית, הוא לא מתערב כלל בענייני מדיניות, ולא מנסה להשפיע על המלכים לבצע או להימנע ממהלכים מדיניים כלשהם – זאת בניגוד לנביאים בני תקופתו כישעיהו בן אמוץ. שנית, מיכה מכנה את המעמד הנמוך בעם בתואר "עמי", ולא קורא לאנשיו בכינויים בעלי הקשר שלילי שנפוצו בקרב נביאי תקופתו, דוגמת "עניים" או "אביונים" – ומכאן אפשר להסיק שהוא עצמו חי בקרב מעמד זה. שלישית, שם אביו לא נזכר, בשונה מהושע וישעיהו.
מאידך, ייתכן כי מיכה היה בן למשפחת נביאים שפעלה ממרשה. נביא נוסף מעיר זו היה אליעזר בן דודוהו, אשר הוכיח את יהושפט מלך יהודה על שיתוף הפעולה שלו עם אחזיהו מלך ישראל.